Cortes d'Aragón (Teruel)

Este articlo ye sobre o municipio d'a provincia de Teruel. Ta atros emplegos de Cortes se veiga Corz d'Aragón.

Cortes d'Aragón (Cortes de Aragón en castellano) ye un municipio de la provincia de Teruel, situau en la comarca de las Cuencas Meneras. La suya población yera de 75 habitants (2010) en una superficie de 24,4 km².

 Cheografía 
Ye situau en lo interfluvio entre las cuencas de lo río Martín y Aguas.

 Mugas 
Lo suyo termin municipal muga con Chosa, La Foz de la Viella, Maicas, Plou y Muniesa.

 Historia 
En 1489 perteneixeba a la sobrecullida de Mont Albán, pero en lo fogache de 1495 figura como una localidat de la sobrecullida de Daroca. María Isabel Falcón Pérez: Aportación al estudio de la población aragonesa a fines del siglo XV. Aragon en la Edad Media, nº5, 1983, p 259. ISSN 0213-2486.

 Toponimia 
Lo toponimo Cortes ye d'orichen mozarabe y se remonta a lo latín COHORTIS (que en aragonés ha dau cort). En Andalucía bi ha toponimos formaus con la palabra Cortes con lo mesmo orichen que en las fuents andalusís se documentaban como Kurtiš u Kūrtiš. María del Carmen Barceló Torres: Adaptación arábiga de los topónimos antiguos. Publicau en Congrés Internacional de Toponímia i Onomàstica Catalanes (2001) pp. 489-510.

En las primicias de 1290 sale como Cortes, sin l'apelativo y tamién en lo fogache de 1495. Un estercolín que feba de testigo en un texto de 1317 relativo a lo Monesterio de Santa María de l'Olivar se deciba Antonio Corts, pero no ye seguro que corresponda a una aragonesización d'este toponimo con una forma plural en aragonés porque podría corresponder a toponimos homonimos d'atras comarcas aragonesas. Seguntes la tradición lo lugar prene lo nombre suyo porque se i celebró as primeras Corz d'Aragón dimpués de la expulsión de los moros.

En los textos de lo sieglo XV bi ha una mayoría de microtoponimos en aragonés: Guillemo Iturbe Polo, Isabel Lorenzo Magallón El sieglo XV en Muniesa y su entorno (1367-1503. Centro de Estudios Miguel de Molinos. Tosal de Cortes, Carrera de Oliete, La Font de la Filada, Val de Montanya, Nuestra Señora de Franguas, El Tapiado, La Heredad, Carrera Junqueras, Carrera Lafoz, Canyada a Foga Lobos, Las Pelliceras, Balsa Yerma, Val Tomellyosso, Los Morrones, Balsa Roya, Las Paretiellas, Val del Mont, La Fontaciella, Los Cornellales, Cabeza la Valsiella, Cabezo la Fuent, Fent del Curto, Fuent del Mas, Barranco del Pielago, La Somada, Val de Santa María, San Jorge, Cruciello, Camino Maycas, Formigales, El Royal, La Foia, El Cobertiello, Val de Privado, Campo de Don Domingo Ruvio, Las Roturas, El Pielago, La Lomiella, El Terrero, El Canyuelo, Val de Donya Urraca, Cabezo de la Balsiella, Val del Mont, Val de Ciervos, El Villar, Carrera Huesa, El Campiello, La Pedraza.

 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Partido Popular         2 Partido de los Socialistas de Aragón         1 Total                 3
 Alcaldes 
 Lista d'alcaldes Lechislatura Nombre Partiu politico1979–1983Narciso Valeriano Plou LeguaIndependient1983–1987  1987–1991  1991–19951995–19991999–2003  2003–2007  2007–2011  2011–2015Miguel Royo Gracia PSOE2015–20192019–20232023–2027 Ana Belen Aparicio Flores  Consulta el listado de alcaldes que han sido proclamados en Aragón en Heraldo de Aragón PP

 Puestos d'intrés 
 Ilesia de Sant Bertolomeu.
 Casa de lo lugar.
 Ermita de la Virchen d'Aliaga, centro relichioso de la comarca, que ye de los lugars de Muniesa, Blesa, Plou, Uesa, La Foz de la Viella, Anadón, Maicas, Chosa y Cortes d'Aragón.

 Fiestas 
24 de chunio, sant Chuan Baptista.
24 d'agosto, sant Bertolomeu.

 Referencias 

*